# בת הים הקטנה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בת הים הקטנה היא אגדה מאת הנס כריסטיאן אנדרסן שפורסמה לראשונה ב-1836. פסל בשם זה מוצב בקופנהגן שבדנמרק. האגדה עובדה לסרט שובר קופות של וולט דיסני ב-1989.

## [עריכה] עלילת האגדה

| פרטי עלילה ("ספוילרים") מופיעים בהמשך.

בת הים, היא בתו של מלך הים ומתגוררת בארמון מפואר במצולות הים יחד עם בני משפחתה. בגיל 15 מותר לכל בת ים לעלות לשפת הים, ומאחר ובת הים הקטנה הייתה הצעירה ביותר, היא הייתה צריכה לחכות שנים רבות עד שיורשה לה לעלות אחר כל אחיותה.

באחת הפעמים נתקלה בספינת בני אדם. הנסיך, שנמצא על הספינה, טבע ובת הים הקטנה חילצה אותו. היא התאהבה בנסיך ומכשפת הים האכזרית הסכימה להפוך אותה לבת אדם. אך המחיר כבד: בכל צעד שתצעד, תרגיש כאילו סכינים חדים מפלחים את כפות רגליה, וכמו כן הצטרכה בת הים להעניק למכשפה את קולה. אם הנסיך יתאהב בה ויתחתן איתה, תהפוך בת הים הקטנה לבת אדם ותזכה לנשמה בת אלמוות כמו כל בני אדם. אולם אם הנסיך לא יאהב אותה בחזרה, לבה ישבר מיד והיא תמות ולא תזכה לנשמת אלמוות כשאר בני האדם ואף לא תזכה לחיות 300 שנה כשאר בנות הים. לאחר שתקבל רגלים, לא תוכל עוד לשוב ולהיות בת ים. בת הים הקטנה הסכימה, אך בסופו של דבר, הנסיך נשא לאשה נערה אחרת.

בת הים הקטנה התכוננה למותה הטראגי. על מנת למנוע את מותה, מסרו אחיותיה למכשפה את שיערן המפואר כדי שבת הים הקטנה תוכל לשוב אליהן. כל שעל בת הים הקטנה לעשות הוא לתקוע סכין בלבו של הנסיך.

בת הים הקטנה העדיפה למות ולא להרוג את הנסיך. היא קפצה למים, וחשבה שתהפוך לקצף ים, אולם אז אספו אותה "בנות האוויר" שמקררות את הארצות החמות בחורף ומביאות את הריח לפרחים, ולאחר 300 שנה של מעשים טובים מקבלות נשמה בת אלמוות.

## [עריכה] ניתוח האגדה

האגדה עוסקת בבעיות חברתיות כגון:

- התבגרות.
- דימוי עצמי נמוך.
- קבלת ה"אני" וחוסר יכולת לקבל את עצמי כפי שאני.
- הרצון התמידי לקבל את מה שאין לי (תסמונת "הדשא של השכן ירוק יותר").
- מרד נעורים.
- התנתקות מהקן ועזיבה לקראת חיים עצמאיים.

יש הטוענים כי אנדרסן היה הומוסקסואל, וכי האגדה עוסקת באהבה מסוג אחר (אגדה זו וכן האגדה "חייל הבדיל"). רואים את אריאל, בת הים כחסרת מין (זנבה מטשטש את מיניותה), ואת הנסיך כסטרייט. את יציאתה של אריאל מן המים משווים ליציאה מן הארון, ורואים כי אריאל מעדיפה למות מאשר "להיכנס חזרה לארון".

## [עריכה] ראו גם

- פרוט העלילה המרכזית על פי העיבוד הקולנועי של דיסני - ראו בבת הים הקטנה (סרט)
- בת הים הקטנה (סדרת טלוויזיה)

## [עריכה] פסל בת הים הקטנה

פסלה של בת הים הקטנה

פסל בת הים הקטנה הממוקם בנמל של קופנהגן שבדנמרק, הוזמן ב-1909 על ידי קארל ג'קובסון מייסדה של קרלסברג, והוצב במקומו ב-23 באוגוסט 1913. הפסל אדוארד אריקסן השתמש באשתו אלינה כבמודל.

הפסל הושחת פעמים רבות אולם תמיד שופץ. ב-24 באוגוסט 1964 נוסר ראשו של הפסל על ידי חברי תנועת פוליטית ובראשה יורגן נאש, ב-11 בספטמבר 2003 הועף הפסל מעל הסלע שעליו הוא יושב באמצעות חומר נפץ.

ישנו דמיון בין פסל בת הים הקטנה לבין הפסל "פניה על השונית" (pania on the reef) הממוקם בנאפייר (napier) שבניו זילנד, הסיפור של פניה מהמיתולוגיה המאורית גם דומה באופנים רבים לסיפורה של בת הים.

## [עריכה] קישורים חיצוניים

- Den lille havfrue - "The Little mermaid". H.C.Andersen Information

מקור: http://he.wikipedia.org../../../%D7%91/%D7%AA/_/%D7%91%D7%AA_%D7%94%D7%99%D7%9D_%D7%94%D7%A7%D7%98%D7%A0%D7%94.html

קטגוריה: סיפורי מעשיות ואגדות עמים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Français
- 日本語
- Nederlands
- Svenska
- 中文